CELEX: 32010D0715
Language: lt
Date: 1290643200000
Title: 2010/715/: 2010 m. lapkričio 25 d. Komisijos sprendimas, kuriuo leidžiama teikti rinkai geležies amonio fosfatą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2010) 8191)

26.11.2010   
            
            
               LT
            
            
               Europos Sąjungos oficialusis leidinys
            
            
               L 310/16
            
         KOMISIJOS SPRENDIMAS
   2010 m. lapkričio 25 d.
   kuriuo leidžiama teikti rinkai geležies amonio fosfatą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2010) 8191)
   (Tekstas autentiškas tik prancūzų kalba)
   (2010/715/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2008 m. spalio 21 d. bendrovė Cantox Health Sciences International bendrovės Nestec Ltd. vardu kompetentingoms Airijos institucijoms pateikė prašymą leisti tiekti rinkai geležies amonio fosfatą kaip naują maisto sudedamąją dalį.
            
         
               (2)
            
            
               2008 m. lapkričio 20 d. kompetentinga Airijos maisto produktų vertinimo tarnyba pateikė pirminio vertinimo ataskaitą. Toje ataskaitoje tarnyba priėjo prie išvados, kad būtina atlikti papildomą vertinimą.
            
         
               (3)
            
            
               2008 m. gruodžio 23 d. Komisija apie prašymą pranešė visoms valstybėms narėms. 2009 m. balandžio 28 d. Europos maisto saugos tarnyba (toliau – EMST) paprašyta atlikti vertinimą.
            
         
               (4)
            
            
               Gavusi Komisijos prašymą EMST 2010 m. balandžio 14 d. priėmė nuomonę (2) dėl geležies amonio fosfato, kaip geležies šaltinio, mitybos tikslais dedamo į maisto produktus paprastiems vartotojams (įskaitant maisto papildus) ir į specialios paskirties maisto produktus, saugos. Pateiktoje nuomonėje EMST padarė išvadą, kad, laikantis siūlomo vartojimo kiekio, geležies amonio fosfatas nekelia saugos problemų, jeigu neviršijama nustatyta didžiausia geležies ribinė saugos vertė.
            
         
               (5)
            
            
               2009 m. spalio 13 d. Komisijos reglamente (EB) Nr. 953/2009 dėl medžiagų, kurių konkrečiais mitybos tikslais gali būti dedama į specialios paskirties maisto produktus (3), 2002 m. birželio 10 d. Europos Parlamento ir Tarybos direktyvoje 2002/46/EB dėl valstybių narių įstatymų, susijusių su maisto papildais, suderinimo (4) ir (arba) 2006 m. gruodžio 20 d. Europos Parlamento ir Tarybos reglamente (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis (5) nustatytos konkrečios vitaminų, mineralų ir kitų medžiagų naudojimo maiste nuostatos. Geležies amonio fosfatą turėtų būti leista naudoti nepažeidžiant šiuose teisės aktuose nustatytų reikalavimų.
            
         
               (6)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Geležies amonio fosfatą, kaip priede nurodytą geležies šaltinį, galima teikti Sąjungos rinkai kaip naują maisto sudedamąją dalį, naudojamą maisto produktuose, nepažeidžiant konkrečių Reglamento (EB) Nr. 953/2009, Direktyvos 2002/46/EB ir (arba) Reglamento (EB) Nr. 1925/2006 nuostatų.
   2 straipsnis
   Šiuo sprendimu leidžiamos naujos maisto sudedamosios dalies pavadinimas, nurodomas ženklinant jos turinčius maisto produktus, yra „geležies amonio fosfatas“.
   3 straipsnis
   Šis sprendimas skirtas Nestec Ltd. Avenue Nestlé 55, CH-1800 Vevė, Šveicarija.
   
      Priimta Briuselyje 2010 m. lapkričio 25 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EMST leidinys 2010 m., 8(5): 1584.
   
      (3)  OL L 269, 2009 10 14, p. 9.
   
      (4)  OL L 183, 2002 7 12, p. 51.
   
      (5)  OL L 404, 2006 12 30, p. 26.
   
      PRIEDAS
      
         GELEŽIES AMONIO FOSFATO SPECIFIKACIJOS
      
      Aprašymas: Geležies amonio fosfatas – smulkūs pilki ir (arba) žali milteliai, iš esmės netirpūs vandenyje ir tirpūs praskiestose neorganinėse rūgštyse.
      CAS Nr.: 10101-60-7
      Cheminė formulė: FeNH4PO4
      
      Struktūrinė formulė: 
      
         
      Geležies amonio fosfato cheminės savybės: 
      
                  5 % vandeninės suspensijos pH
               
               
                  6,8–7,8
               
            
                  Geležies (iš viso)
                  Geležies (II)
                  Geležies (III)
               
               
                  ne mažiau kaip 28 %
                  22 %–30 % (m/m)
                  ne daugiau kaip 7 % (m/m)
               
            
                  Amoniako
               
               
                  5 %–9 % (m/m)
               
            
                  Vandens
               
               
                  ne daugiau kaip 3 %